Resolució 442/2020, de 20 d'agost
Mesures per afavorir la participació individual de les persones amb discapacitat.
En ser els grups municipals òrgans de participació política a nivell municipal, es pot suposar que les mesures que posin en marxa sobre qualsevol assumpte és molt probable que ho siguin a títol de propostes que es plantegen i debaten als òrgans municipals i constin, per tant, en els registres i arxius municipals corresponents, de manera que en aquests casos pot afirmar-se que la informació demanada sobre aquestes iniciatives dels grups municipals és informació en poder de l'Ajuntament i, per tant, informació pública susceptible de ser objecte del dret d'accés regulat per l'LTAIPBG; ara bé, no pot descartar-se que existeixin altres mesures posades en marxa pel grup municipal de l'alcaldessa (per exemple, de caràcter intern o en l'àmbit del partit corresponent) de les quals no hi hagi constància o registre municipal, en no haver-se plantejat al si de l'Ajuntament, de manera que la informació sobre aquestes mesures no tindria la condició d'informació pública i no seria susceptible del dret d'accés a ella garantit per l'LTAIPBG.
L'Ajuntament ha facilitat la informació sense atenir-se al format sol·licitat i sense justificar el canvi de format, ja que l'ha comunicat mitjançant correu electrònic, quan la persona reclamant l'ha demanat per correu postal i la comunicació municipal ni tan sols fa menció al canvi de format operat, quan l'article 36 LTAIPBG transcrit més amunt limita aquests canvis a circumstàncies determinades i que es faci referència explícita a ells en la corresponent resolució; en conseqüència, el canvi de format realitzat infringeix l'establert per l'article 36 LTAIPBG i és exigible que l'Ajuntament faciliti a la persona reclamant la informació sol·licitada per escrit i mitjançant correu postal.
L'article 32 LTAIPBG regula els òrgans competents per resoldre les sol·licituds d'accés a la informació pública, que en el cas de les sol·licituds dirigides a l'Administració local, com és el que ara ens ocupa, són els òrgans que determinen l'organització pròpia i, només en el seu defecte, l'Alcaldia; en el cas de l'Ajuntament de Barcelona hi ha uns òrgans i serveis específics als quals la normativa interna atribueix la competència en matèria de transparència i accés a la informació pública i són ells, i no els que podria desitjar la persona reclamant, els competents per donar resposta a les sol·licituds d'accés a la informació pública.
Informació de grups municipals. competent per resoldre sol·licituds d'accés a la informació pública.
Número d'expedient de la Reclamació: 335/2020
Sentit de la Resolució: Inadmissió parcial i estimació parcial
L'article 39.1 LTAIPBG estableix que "Les resolucions expresses o presumptes en matèria d'accés a la informació pública i, si escau, les que resolguin el recurs de reposició poden ésser objecte de reclamació gratuïta i voluntària davant de la Comissió de Garantia del Dret d'Accés a la Informació Pública, encarregada de vetllar pel compliment i les garanties del dret d'accés a la informació pública que regula aquest títol".
L'article 29 RGAIP desenvolupa aquest precepte i concreta que també poden ser objecte de reclamació davant de la GAIP les comunicacions que substitueixen les resolucions.
De conformitat amb aquests preceptes, la GAIP és competent per tramitar i resoldre aquesta Reclamació.
L'article 2.c LTAIPBG defineix el dret d'accés a la informació pública com "el dret subjectiu que es reconeix les persones per a sol·licitar i obtenir la informació pública, en els termes i les condicions regulats per aquesta llei."
Per la seva part, l'apartat b del mateix precepte defineix la informació pública com "la informació elaborada per l'Administració i la que aquesta té en el seu poder com a conseqüència de la seva activitat o de l'exercici de les seves funcions, inclosa la que li subministren els altres subjectes obligats d'acord amb el que estableix aquesta llei".
Segons l'article 18.1 LTAIPBG, "Les persones tenen el dret a accedir a la informació pública, a què fa referència l'article 2.b, a títol individual o en nom i representació de qualsevol persona jurídica legalment constituïda".
Les limitacions legals al dret d'accés a la informació pública han d'ésser aplicades d'acord amb la seva finalitat, tenint en compte les circumstàncies de cada cas concret, s'han d'interpretar sempre restrictivament en benefici d'aquest dret i no es poden ampliar per analogia.
A més, els límits legals al dret d'accés a la informació pública no són d'aplicació automàtica i absoluta (l'encapçalament de l'article 21 LTAIPBG es refereix expressament a que els límits enumerats per aquest precepte "poden" portar a la denegació de l'accés sol·licitat), de manera que l'article 22 de la mateixa Llei requereix que siguin aplicats d'acord amb criteris de proporcionalitat i temporalitat: "1.
L'informe municipal es justifica en el fet de la diversitat d'objectes de la sol·licitud de la qual deriva la Reclamació, incloent-ne algun que no demanaria informació pública, per considerar que no es tractaria d'una sol·licitud d'informació pública i, en conseqüència, ha estat tramitada pel Servei d'atenció en línia, més informal i donant la resposta mitjançant correu electrònic, malgrat que la sol·licitud demana la resposta per escrit i mitjançant correu postal.
Aquesta interpretació municipal no està justificada, ja que la sol·licitud de la qual deriva la Reclamació és, des d'un punt de vista formal, una sol·licitud d'informació pública, doncs així ho diu l'encapçalament del formulari utilitzat, i també ho és des d'un punt de vista material, ja que demana majorment informació de l'Ajuntament, per més que en la llarga motivació que precedeix els tres apartats de la sol·licitud pròpiament dita disserti sobre diverses qüestions, algunes d'elles certament bastant allunyades del que és l'exercici del dret d'accés a la informació pública.
En conseqüència, està clar que estem davant d'una sol·licitud d'accés a la informació pública i l'Ajuntament hauria de tramitar-la com a tal, incloent la consideració deguda al dret de la persona reclamant a rebre la informació sol·licitada en el format demanat, que només pot ser modificat en aplicació del previst per l'article 36.2 LTAIPBG.
Bona part d'allò que s'ha sol·licitat (concretament: mesures posades en marxa per afavorir el dret a la participació individual de les persones amb discapacitat i conèixer quines mesures s'han pres perquè els debats participatius entorn del pressupost participatiu PAM-PAD tingui en compte la participació individual i puguin així ser escollits projectes impulsats per una persona i no només per entitats i associacions; concretament si hi ha una reserva d'un percentatge de projectes que no siguin impulsats per entitats i associacions) és informació pública, ja que demana de conèixer qüestions relacionades directament amb els processos de participació ciutadana impulsats o tramitats per l'Ajuntament.
Es tracta, a més, d'informació relativa a procediments administratius o polítics, que no és previsible que pugui contenir dades que afectin els límits legals al dret d'accés a la informació pública.
En conseqüència, en aplicació dels articles 18.1 i 20.1 LTAIPBG és procedent declarar el dret de la persona reclamant a accedir a la informació pública sol·licitada, indicada al principi d'aquest paràgraf.
El dret d'accés a la informació pública es projecta també, d'acord amb l'article 36 LTAIPBG ("1.
L'Administració pot subministrar la informació en un format diferent del sol·licitat en els casos següents: a) Si hi ha una alternativa més econòmica, sempre que no dificulti al sol·licitant l'accés a les dades. b) Si la informació ja ha estat difosa o publicada provisionalment en un altre format i s'hi pot accedir fàcilment.
En aquest cas, s'ha d'indicar al sol·licitant la font d'informació. c) Si es considera raonable utilitzar un format diferent al sol·licitat, sempre que es justifiqui. d) Si el format en què s'ha demanat la informació pot comportar la pèrdua del suport que la conté o el pot danyar. e) Si tècnicament no és possible fer una còpia en el format en què s'ha demanat la informació. f) Si el format en què s'ha demanat la informació pot afectar els drets de propietat intel·lectual.
Les resolucions estimatòries han d'incloure la consideració que la informació pot ésser subministrada en un format diferent del demanat, d'acord amb el que estableix l'apartat 2, i indicar els formats alternatius possibles"), en el dret de les persones que l'exerceixen a escollir la forma o format mitjançant el qual volen rebre-la.
Tal com pot comprovar-se en la literalitat del precepte que s'acaba de citar, el dret a rebre la informació en el format demanat és relatiu, perquè l'Administració pot canviar-lo en consideració a diverses circumstàncies, justificant-ho degudament en la resolució de la sol·licitud d'accés a la informació pública.
És necessari valorar fins a quin punt s'ha facilitat a la persona reclamant la informació sol·licitada, si s'ha facilitat en el format demanat i si ha estat o ha de ser l'Alcaldessa qui la proporcioni.
Si bé l'Ajuntament sembla haver facilitat a la persona reclamant la informació sol·licitada o bona part d'ella, en la resposta municipal no hi ha referència explícita a les dues sol·licituds següents:
D'una banda, a la qüestió sobre si hi ha una reserva d'un percentatge de projectes que no siguin impulsats per entitats i associacions.
Aquesta pregunta és molt concreta, demana una cosa que sens dubte és informació pública i en bona lògica ha de poder ser contestada amb un sí o amb un no, a part de les explicacions addicionals que es vulguin oferir; doncs bé, en la resposta municipal no hi ha referència directa a aquesta qüestió i la persona reclamant en té dret.
Per una altra, a les mesures posades en marxa pel grup municipal de l'Alcaldessa per afavorir el dret a la participació individual de les persones amb discapacitat.
Els grups municipals són òrgans de participació política en l'Ajuntament per part dels regidors i les regidores que els formen; la seva naturalesa jurídica és ambigua, ja que en certa manera participen del partit o formació política que representen a nivell municipal, mentre exerceixen funcions en els processos interns de presa de decisions i de control de l'Ajuntament, i se serveixen de recursos municipals per funcionar.
En la seva dimensió d'organització política integrada al partit o la formació política corresponent, els grups municipals no són subjectes obligats al dret d'accés a la informació pública (l'article 3.4 estableix únicament obligacions de publicitat activa vinculants per als partits polítics, no en matèria de dret d'accés a la informació pública), de manera que si la sol·licitud formulada per la persona reclamant relativa al grup municipal de l'Alcaldessa es dirigeix al grup municipal en qüestió, aquest no està obligat per l'LTAIPBG a contestar-la.
Tanmateix, no sembla que sigui aquest el cas, ja que la sol·licitud s'ha dirigit a l'Ajuntament, de manera que el que demana la persona reclamant és que sigui l'Administració municipal la que l'informi sobre les mesures indicades posades en marxa pel grup municipal de l'Alcaldessa.
Plantejada d'aquesta forma, aquesta part de la sol·licitud ha de ser atesa pels serveis municipals en la mesura que la informació sol·licitada, malgrat ser referida a l'activitat d'un grup municipal, sigui informació pública en poder de l'Ajuntament.
En ser els grups municipals òrgans de participació política a nivell municipal, es pot suposar que les mesures que posin en marxa sobre qualsevol assumpte és molt probable que ho siguin a títol de propostes que es plantegen i debaten als òrgans municipals i constin, per tant, en els registres i arxius municipals corresponents, de manera que en aquests casos pot afirmar-se que la informació demanada sobre aquestes iniciatives dels grups municipals és informació en poder de l'Ajuntament i, per tant, informació pública susceptible de ser objecte del dret d'accés regulat per l'LTAIPBG.
Ara bé, no pot descartar-se que existeixin altres mesures posades en marxa pel grup municipal de l'alcaldessa (per exemple, de caràcter intern o en l'àmbit del partit corresponent) de les quals no hi hagi constància o registre municipal, en no haver-se plantejat en el si de l'Ajuntament, de manera que la informació sobre aquestes mesures no tindria la condició d'informació pública i no seria susceptible del dret d'accés a ella garantit per l'LTAIPBG.
En conseqüència, és procedent declarar el dret de la persona reclamant a la informació relativa a les mesures posades en marxa pel grup municipal de l'Alcaldessa per afavorir el dret a la participació individual de les persones amb discapacitat, sempre que aquesta informació estigui en poder de l'Administració municipal, en el cas de la qual l'Ajuntament l'ha de facilitar a la persona reclamant; si l'Ajuntament no té en el seu poder aquest tipus d'informació, és exigible que així ho indiqui de forma expressa a la persona reclamant.
Així mateix, pel que sembla l'Ajuntament ha facilitat la informació sense atenir-se al format sol·licitat i sense justificar el canvi de format, ja que l'ha comunicat mitjançant correu electrònic, quan la persona reclamant l'ha demanat per correu postal i la comunicació municipal ni tan sols fa menció al canvi de format operat, quan l'article 36 LTAIPBG transcrit més amunt limita aquests canvis a circumstàncies determinades i que se'n faci referència explícita en la corresponent resolució.
En conseqüència, el canvi de format realitzat infringeix l'establert per l'article 36 LTAIPBG i és exigible que l'Ajuntament faciliti a la persona reclamant la informació sol·licitada per escrit i mitjançant correu postal.
En conseqüència, és procedent requerir a l'Ajuntament de Barcelona perquè completi la informació facilitada a la persona reclamant (als efectes d'incloure la resposta a la qüestió sobre si hi ha una reserva d'un percentatge de projectes que no siguin impulsats per entitats i associacions i de facilitar la informació que estigui en poder de l'Administració municipal sobre les mesures posades en marxa pel grup municipal de l'Alcaldessa per afavorir el dret a la participació individual de les persones amb discapacitat) i perquè li notifiqui tota la informació pública sol·licitada per escrit i mitjançant correu postal.
La sol·licitud de què deriva aquesta Reclamació també demana que tant aquesta sol·licitud com la de 29 d'abril de 2019 (1-2019-0237513-1) siguin contestades personalment per l'Alcaldessa.
Aquesta pretensió no pot emparar-se en el dret d'accés a la informació pública i, en conseqüència, és procedent inadmetre la reclamació pel que fa a aquesta part.
L'article 32 LTAIPBG regula els òrgans competents per resoldre les sol·licituds d'accés a la informació pública, que en el cas de les sol·licituds dirigides a l'Administració local, com és el que ara ens ocupa, són els òrgans que determinen l'organització pròpia i, només en el seu defecte, l'Alcaldia.
En el cas de l'Ajuntament de Barcelona hi ha uns òrgans i serveis específics als quals la normativa interna atribueix la competència en matèria de transparència i accés a la informació pública i són ells, i no els que podria desitjar la persona reclamant, els competents per donar resposta a les sol·licituds d'accés a la informació pública.
Naturalment, la persona reclamant, com qualsevol altra, pot aspirar legítimament a entaular qualsevol debat o diàleg amb l'Alcaldessa o a què aquesta li doni compte de qualsevol assumpte del seu interès; però aquestes pretensions, més pròpies de les relacions polítiques que de l'exercici del dret d'accés a la informació pública, queden al marge d'aquest dret (i, per tant, de les competències de la GAIP) i, d'acord amb el previst per l'article 33.2 RGAIP, han de ser inadmeses, perquè no tenen per objecte el dret d'accés a la informació pública.
Sobre la base dels antecedents i fonaments jurídics exposats, el Ple de la GAIP, en la sessió de 20 d'agost de 2020, resol per unanimitat:
Els terminis previstos en aquesta Resolució per al lliurament de la informació s'han d'explicar en dies hàbils (descomptant dies festius i dissabtes) a partir de l'endemà de la recepció de la seva notificació per l'Administració reclamada, tret de previsió específica en sentit diferent.
Aquesta sol·licitud només pot ser presa en consideració si es comunica a la GAIP abans que acabi el termini fixat en la Resolució, i ha de fonamentar-se en circumstàncies que no hagin pogut ser tingudes en compte per la Comissió abans de dictar la seva Resolució.
Si l'Administració obligada no lliura la informació dins del termini establert per aquesta Resolució, la persona reclamant pot posar-ho en coneixement de la GAIP, preferentment per correu electrònic dirigit a [EMAIL], a fi que la Comissió en requereixi el seu compliment.
Mentre no es compleixi plenament la Resolució, la Comissió difondrà al seu web www.gaip.cat l'incompliment de l'Administració obligada, conforme a l'article 25.2.k RGAIP.
Si l'Administració no atén el requeriment d'execució que li dirigeixi la GAIP, la Comissió posarà els fets en coneixement de l'òrgan competent, d'acord amb el previst per l'article 86 LTAIPBG, i li sol·licitarà la incoació d'un procediment sancionador per infracció molt greu amb relació al dret d'accés a la informació pública, a l'empara de l'article 77.2.b LTAIPBG.
Tot això sense perjudici que la persona reclamant pugui, considerant que aquesta Resolució és un acte administratiu declaratiu de drets que vincula l'Administració, requerir la seva execució davant dels Tribunals, a l'empara de l'article 29.1 de la Llei 29/1998, de 13 de juliol, reguladora de la Jurisdicció Contenciós-administrativa.